Ministearje fan Folkssûnens, Wolwêzen en Sport
It Nederlânske ministearje fan Folkssûnens, Wolwêzen en Sport, ôfkoarte ta VWS (Volksgezondheid, Welzijn en Sport), is it ministearje dat him foaral dwaande hâldt mei de folkssûnens. Dat omfettet bygelyks sikehuzen, genêsmiddels, syktekosten en hûsdokters. Fierders is it ministearje ferantwurdlik foar it previnsjebelied, de previntive sûnenssoarch, de publike sûnens en de itensfeiligens. Ek saken dy't te krijen hawwe mei it wolwêzen hearre dêrta, lykas de âlderesoarch, it jongereinbelied, it sosjaal-kultureel wurk, de ferslaafdesoarch en de maatskiplike tsjinstferliening. Dêrneist is it ministearje ferantwurdlik foar it belied wat sport oanbelanget.

Politike lieding
Yn it kabinet-Rutte III wie Hugo de Jonge (CDA) de minister. Ministers sûnder portefúlje wiene Bruno Bruins (VVD), Martin van Rijn (PvdA) en Tamara van Ark (VVD). Steatssekretaris wie Paul Blokhuis (CU).
Yn it kabinet-Rutte IV is Ernst Kuipers (D66) de minister. Conny Helder (VVD) is minister sûnder portefúlje. Maarten van Ooijen (CU) is steatssekretaris.

Keppeling om utens
Ministearje fan Folkssûnens, Wolwêzen en Sport

Folkssunens, Wolwêzen en Sport
Organisaasje oprjochte yn 1982